KOMISSION ASETUS (ETY) N:o 2089/93, annettu 27 päivänä heinäkuuta 1993, yhteisön täysikasvuisten nautaeläinten ruhojen luokitteluasteikkoon perustuvasta markkinahintojen toteamisesta yhteisössä annetun asetuksen (ETY) N:o 3310/86 muuttamisesta



Virallinen lehti nro L 190 , 30/07/1993 s. 0008 - 0008

Suomenk. erityispainos Alue 3 Nide 51 s. 0085

Ruotsink. erityispainos Alue 3 Nide 51 s. 0085



KOMISSION ASETUS (ETY) N:o 2089/93, annettu 27 päivänä heinäkuuta 1993, yhteisön täysikasvuisten nautaeläinten ruhojen luokitteluasteikkoon perustuvasta markkinahintojen toteamisesta yhteisössä annetun asetuksen (ETY) N:o 3310/86 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan markkinahintojen toteamisesta 2 päivänä heinäkuuta 1987 annetun neuvoston asetuksen (ETY) N:o 1892/87(1), ja erityisesti sen 2 artiklan, sekä katsoo, että yhteisön täysikasvuisten nautojen ruhojen luokitteluasteikkoon perustuvasta markkinahintojen toteamisesta yhteisössä 30 päivänä lokakuuta 1986 annetussa komission asetuksessa (ETY) N:o 3310/86(2), sellaisena kuin se on viimeksi muutettuna asetuksella (ETY) N:o 2368/91(3), vahvistetaan perusteet ja menettely naudanliha-alan markkinahintojen toteamiselle, jotta markkinahintojen toteaminen kuvastaisi totuudenmukaisesti kaikkia liiketoimia, siihen olisi sisällytettävä teurastamoiden omaan lukuunsa kasvattamia ja teurastamia eläimiä koskevat liiketoimet, ja tätä tarkoitusta varten sille olisi vahvistettava hintaselvitystä koskevat yksityiskohtaiset säännöt, on tarpeen ilmoittaa komissiolle säännöllisesti vuosittain tiedot, joista ilmenee teurastamoiden ja muiden hintojen toteamiseen osallistuvien laitosten luettelo, jotta se voisi varmistua siitä, että hinnat edustavat hyvin jokaisen jäsenvaltion tuotantoa, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3310/86 seuraavasti. 1) Lisätään 2 artiklan 2 kohtaan alakohta seuraavasti: "Kyseiset hinnat koskevat kaikkia hyväksyttyjen laitosten teurastamia eläimiä teurastamoiden omaan lukuunsa kasvattamat ja teurastamat eläimet mukaan lukien. Huomioon otettava hinta näitten eläinten ruhojen osalta on vastaavaan laatuluokkaan ja luokkaan kuuluvista, samana viikkona samalla alueella tuotetuista ruhoista maksettu hinta." 2) Lisätään 3 a artikla seuraavasti: "3a artikla Jäsenvaltioiden on annettava komissiolle tiedoksi vuosittain 15 päivään maaliskuuta mennessä luottamuksellinen luettelo hyväksytyistä nautakarjateurastamoista ja/tai muista laitoksista, jotka osallistuvat hintojen toteamiseen yhteisön luokitteluasteikon perusteella; luettelosta selviää jokaisen teurastamon yksittäinen täysikasvuisten nautojen vuosituotanto edellisenä kalenterivuonna päälukuna ja, jos mahdollista, tonneina ilmaistuna." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1993. Komission puolesta René STEICHEN Komission jäsen (1) EYVL N:o L 182, 3.7.1987, s. 29 (2) EYVL N:o L 305, 31.10.1986, s. 28 (3) EYVL N:o L 216, 3.8.1991, s. 35